L 20/254
SK
Úradný vestník Európskej únie
5.2.12.5.
Ostatné rastlinné materiály a zvyšky
5.2.12.6.
Obnoviteľný podiel priemyselného odpadu
31.1.2022
Celková výroba bioplynu by sa mala rozdeliť podľa týchto výrobných metód: 5.2.12.7.
Bioplyny z anaeróbnej fermentácie: skládkový plyn
5.2.12.8.
Bioplyny z anaeróbnej fermentácie: splaškový plyn
5.2.12.9.
Bioplyny z anaeróbnej fermentácie: ostatné bioplyny z anaeróbnej fermentácie
5.2.12.10.
Bioplyny z tepelných procesov
5.2.13.
DOVOZ PODĽA KRAJINY PÔVODU A VÝVOZ PODĽA KRAJINY URČENIA
Dovoz by sa mal vykazovať podľa krajiny pôvodu a vývoz podľa krajiny určenia.
Uplatňuje sa na biobenzín, bioetanol, biozložky do leteckého petroleja, bionaftu, ostatné kvapalné biopalivá, drevené pelety.
5.3.
Meracie jednotky Elektrina sa musí vykazovať v GWh (gigawatthodiny), teplo v TJ (terajouly) a elektrický výkon v MW (megawatty).
Vykazované množstvo sa musí uvádzať v TJ NCV (terajouly na základe výhrevnosti), s výnimkou dreveného uhlia, biobenzínu, bioetanolu, biozložiek do leteckého petroleja, bionafty a ostatných kvapalných biopalív, ktoré sa musia vykázať v kt (kilotony).
Energetický obsah sa musí vykazovať v MJ/t (megajouly na tonu).
Plocha slnečných kolektorov sa musí vykazovať v 1 000 m2.
Výrobná kapacita sa musí vykázať v kt (kilotony) za rok.
6.
ROČNÁ ŠTATISTIKA JADROVEJ ENERGIE
Musia sa vykazovať nasledujúce údaje týkajúce sa civilného využívania jadrovej energie: 6.1.
Zoznam agregátov
6.1.1.
KAPACITA OBOHACOVANIA
Ročná kapacita separačnej práce prevádzkových zariadení na obohacovanie (separácia izotopov uránu).
6.1.2.
VÝROBNÁ KAPACITA ČERSTVÝCH PALIVOVÝCH ČLÁNKOV
Ročná výrobná kapacita závodov na výrobu palív.
Nezahŕňajú sa závody na výrobu palív MOX.
6.1.3.
VÝROBNÁ KAPACITA ZÁVODOV NA VÝROBU PALÍV MOX
Ročná výrobná kapacita závodov na výrobu palív MOX.
Palivá MOX obsahujú zmes plutónia a uránu (miešaný oxid).
6.1.4.
VÝROBA ČERSTVÝCH PALIVOVÝCH ČLÁNKOV
Výroba hotových čerstvých palivových článkov v závodoch na výrobu jadrového paliva.
Nezahŕňajú sa palivové prúty ani iné polovýrobky.
Nezahŕňajú sa ani výrobné závody vyrábajúce palivá MOX.
6.1.5.
VÝROBA PALIVOVÝCH ČLÁNKOV MOX
Výroba hotových čerstvých palivových článkov v závodoch na výrobu paliva MOX.
Nezahŕňajú sa palivové prúty ani iné polovýrobky.
6.1.6.
VÝROBA TEPLA Z JADRA
Celkové množstvo tepla vytvoreného jadrovými reaktormi na výrobu elektriny alebo na iné užitočné využitia tepla.